กฎสำนักนายกรัฐมนตรีกฎสำนักนายกรัฐมนตรีฉบับที่๔๓ (พ.ศ.๒๔๙๓)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘(ว่าด้วยเครื่องแบบเจ้าพนักงานบางตำแหน่งในกรมไปรษณีย์โทรเลข)----------------- อาศัยอำนาจตามความในมาตรา๗ แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ นายกรัฐมนตรีออกกฎไว้ดังต่อไปนี้ ข้อ๑ ให้ยกเลิกความในข้อ ๒๔ ถึงข้อ ๒๗ แห่งกฎสำนักนายกรัฐมนตรี ออกตามความในมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ ลงวันที่ ๒๖ธันวาคม พุทธศักราช ๒๔๗๘ ซึ่งได้แก้ไขเพิ่มเติมครั้งสุดท้ายโดยกฎสำนักนายกรัฐมนตรี (ฉบับที่ ๓๗)ออกตามความในพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ ข้อ๒ เครื่องแบบเจ้าพนักงานไปรษณีย์โทรเลขที่ทำหน้าที่พนักงานไปรษณีย์ประจำรถด่วนมี (๑)หมวกทรงหม้อตาลกากี กะบังหน้าหนังดำ สายรัดคางแถบไหมเงิน ผ้าพันหมวกทำด้วยผ้าหรือสักหลาดแดงชาดมีตราครุฑพ่าห์เหนือแตรงอนสีเงินตรึงที่ด้านหน้าของหมวก (๒)เสื้อมี ๓ แบบ คือ แบบที่๑ เสื้อแบบราชการกากี ชนิดกระเป๋าไม่มีปกประกอบด้วยดุมสีหม่น ๕ ดุม แบบที่๒ เสื้อเชิ๊ตกากีแขนยาวรัดข้อมือหรือแขนสั้นมีกระเป๋าที่หน้าอกเสื้อข้างละ ๑ กระเป๋ามีใบปกรูปมนชายกลางแหลม ขัดดุมสีหม่นข้างละ ๑ ดุมและที่ข้อมือสำหรับเสื้อแขนยาวข้างละ ๑ ดุม ดุมที่สาบเสื้อนั้นใช้ดุมสีหม่นซ่อนรัง แบบที่๓ เสื้อกากีคอพับเปิดคอปล่อยเอวแขนยาวรัดข้อมือ มีดุมสีหม่นที่ข้อมือข้างละ ๑ ดุม มีกระเป๋าบนที่หน้าอกเสื้อข้างละ ๑ กระเป๋าตรงกลางกระเป๋ามีแถบตามทางดิ่งกว้าง ๓.๕ เซนติเมตร มีใบปกรูปมนชายกลางแหลม มีกระเป๋าล่างข้างละ๑ กระเป๋า เป็นย่าม ไม่มีแถบ มีใบปกรูปตัดขนาดกระเป๋าพองาม ขัดดุมสีหม่นข้างละ ๑ ดุมที่เอวมีห่วงผ้ากากีสำหรับร้อยเข็มขัดขนาดกว้าง ๕ เซนติเมตร ตัวเสื้อผ่าอกตลอดมีสาบกว้าง ๓.๕เซนติเมตร ติดดุมตามแนวอกเสื้อ ๕ ดุม ระยะห่างกันพอสมควร (๓)กางเกงขายาวแบบราชการกากี หรือกางเกงขาสั้นกากี (๔)อินทรธนู ทำด้วยแถบผ้ากากี ขนาดกว้างที่ต้นอินทรธนู๓.๕เซนติเมตร ยาวจดคอเสื้อ และมีดุมสีหม่นติดทับที่ปลายอินทรธนูมีปลอกด้ายถักแดงชาดสวมต้นอินทรธนูขนาด ๓.๕X๕ เซนติเมตร เจ้าพนักงานที่ทำหน้าที่นายไปรษณีย์ประจำรถด่วนมีแถบไหมเงินขนาด ๑ เซนติเมตร ทับขวางบนปลอกอินทรธนู ๒ แถบระยะห่างระหว่างแถบแบ่งส่วนเท่ากันทั้ง ๓ ช่อง เจ้าพนักงานที่ทำหน้าที่พนักงานไปรษณีย์ผู้ช่วยประจำรถด่วนมีแถบไหมเงินขนาด ๑ เซนติเมตร ทับขวางปลอกอินทรธนู ๑ แถบ (๕)เข็มขัดมี ๒ แบบ คือ แบบที่๑ เข็มขัดหนังสีน้ำตาล กว้าง ๕ เซนติเมตรใช้หัวทองเหลืองรูปสี่เหลี่ยมผืนผ้าชนิดหัวกลัด สำหรับใช้กับเสื้อแบบที่ ๒ แบบที่๒ เข็มขัดผ้ากากี กว้าง ๕ เซนติเมตร ให้หัวสีหม่นรูปสี่เหลี่ยมผืนผ้า ชนิดหัวกลัดสำหรับใช้กับเสื้อแบบที่ ๓ ข้อ๓ เครื่องแบบเจ้าพนักงานไปรษณีย์โทรเลขที่ทำหน้าที่ไปรษณีย์บุรุษ โทรเลขบุรุษไปรษณีย์บุรุษประจำรถด่วนและคนรถเช่นเดียวกับที่ระบุไว้ในข้อ ๒ เว้นแต่หมวกให้ใช้สายรัดคางทำด้วยหนังดำสำหรับหน่วยยานยนต์ให้ใช้หมวกทรงหม้อตาลอ่อนกากี ไม่มีกะบังหน้ามีตราครุฑพ่าห์เหนือแตรงอนสีเงินตรึงบนผ้าหรือสักหลาดแดงชาดเป็นรูปวงกลมขนาดพอสมควรติดที่ด้านหน้าเฉียงซ้ายและสำหรับหน่วยยานยนต์และยานพาหนะให้ใช้รองเท้าหุ้มข้อสีน้ำตาลประกอบสนับแข้งทำด้วยหนังหรือสักหลาดหรือผ้าใบสีน้ำตาลได้ด้วย และมีเครื่องหมาย ดังต่อไปนี้ (ก)เจ้าพนักงานที่ทำหน้าที่นายตรวจไปรษณีย์โทรเลขและคนรถชั้นที่ ๑ มีแถบด้ายถักขาวขนาด ๐.๕ เซนติเมตรทับขวางบนปลอกอินทรธนู ๒ แถบระยะระหว่างแถบแบ่งส่วนเท่ากันทั้ง ๓ ช่อง (ข)เจ้าพนักงานที่ทำหน้าที่ไปรษณีย์โทรเลขบุรุษชั้นที่ ๑ และคนรถชั้นที่ ๒ มีแถบด้ายถักขาวขนาด ๐.๕ เซนติเมตรทับขวางบนกึ่งกลางปลอกอินทรธนู ๑ แถบ (ค)เครื่องหมายติดอกเสื้อ ใช้อักษรย่อทำด้วยโลหะสีเงินขนาด ๑.๓ เซนติเมตร ติดเหนือกระเป๋าเสื้อบนด้านซ้ายคือ ไปรษณีย์บุรุษใช้อักษร `ป' เจ้าพนักงานที่ทำหน้าที่โทรเลขบุรุษใช้อักษร `ท' ข้อ๔ เครื่องแบบคนเรือ มี (๑)หมวกทรงหม้อตาลกากี ไม่มีกะบังหน้า มีริบบิ้นดำพันรอบเชิงหมวกอย่างแบบทหารเรือ มีอักษรบอกชื่อเรือ (๒)เสื้อกะลาสีกากี แขนยาวใต้ข้อศอกเพียง ๗ เซนติเมตรด้านหลังมีผ้าปกหลังกากีมีแถบแดงขนาด ๐.๕ เซนติเมตร ๓ แถบสำหรับนายท้าย และ ๒แถบสำหรับเจ้าพนักงานที่ทำหน้าที่คนเรือตรึงโดยรอบเป็นรูปมุมฉากห่างจากขอบ ๑เซนติเมตร มีระยะห่างกันแถบละ ๕ มิลลิเมตรกับมีผ้าผูกคอดำอย่างแบบทหารเรือ (๓)กางเกงกะลาสีกากี หรือกางเกงขาสั้นกากี ข้อ๕ เครื่องแบบเจ้าพนักงานไปรษณีย์โทรเลขที่ทำหน้าที่พนักงานช่างโทรศัพท์ โทรเลขและวิทยุ มี (๑)หมวกทรงหม้อตาลน้ำเงินแก่ กะบังหน้าหนังดำสายรัดคางทำด้วยหนังดำ มีตราครุฑพ่าห์เหนือแตรงอนสีเงินตรึงที่ด้านหน้าของหมวกสำหรับหน่วยยานยนตร์ให้ใช้หมวกทรงหม้อตาลอ่อนน้ำเงินแก่ไม่มีกะบังหน้ามีตราครุฑพ่าห์เหนือแตรงอนสีเงินขนาดพอสมควรติดที่ด้านหน้าเฉียงซ้าย (๒)เสื้อมี ๓ แบบ เช่นเดียวกับที่ระบุไว้ในข้อ ๒ เว้นแต่ให้เปลี่ยนกากีเป็นน้ำเงินแก่ และเสื้อแบบที่ ๑ ใช้กระดุมเกลี้ยงทำด้วยโลหะสีเงิน (๓)กางเกงขายาวแบบราชการน้ำเงินแก่หรือกางเกงขาสั้นน้ำเงินแก่ (๔)อินทรธนูน้ำเงินแก่ ปลอกอินทรธนูทำด้วยผ้าน้ำเงินแก่ ขนาดเดียวกับที่ระบุไว้ในข้อ ๒(๔) แต่มีแถบด้ายถักขาวกว้าง ๑ เซนติเมตรทับขวางบนกลางปลอกและมีดุมสีหม่นติดทับที่ปลายอินทรธนู เจ้าพนักงานที่ทำหน้าที่นายตรวจสายมีแถบด้ายถักน้ำเงินแก่ขนาด ๐.๒ เซนติเมตร ทับตามยาวบนแถบด้ายถักขาวอีก ๑ เส้น เจ้าพนักงานที่ทำหน้าที่นายตรวจสายชั้น๑ ใช้แถบไหมเงินขนาด ๑ เซนติเมตร ทับขวางบนปลอกอินทรธนู ๒ แถบระยะห่างกัน ๐.๕ เซนติเมตรและใช้ดุมเกลี้ยงขนาดเล็กทำด้วยโลหะสีเงินติดทับที่ปลายอินทรธนู (๕)เข็มขัดมี ๒ แบบ คือ แบบที่๑ เข็มขัดหนังสีน้ำตาลแบบลูกเสือกว้าง ๔ เซนติเมตรหัวเข็มขัดใช้โลหะรมดำสำหรับใช้กับเสื้อแบบที่ ๒ แบบที่๒ เข็มขัดผ้าน้ำเงินแก่ กว้าง ๕ เซนติเมตร ใช้หัวสีหม่นรูปสี่เหลี่ยมผืนผ้าชนิดหัวกลัดสำหรับใช้กับเสื้อแบบที่๓ (๖)รองเท้าหุ้มส้นดำ ใช้สำหรับเจ้าพนักงานที่ทำหน้าที่นายตรวจสายชั้น ๑ สำหรับหน่วยยานยนตร์และยานพาหนะให้ใช้รองเท้าหุ้มข้อดำประกอบสนับแข้งทำด้วยหนังหรือสักหลาด หรือผ้าใบดำ หรือน้ำเงินแก่ได้ด้วย (๗)เครื่องหมายติดอกเสื้อ ใช้อักษรทำด้วยโลหะสีเงินขนาด ๑.๓ เซนติเมตรติดเหนือกระเป๋าเสื้อบนด้านซ้าย คือ เจ้าพนักงานที่ทำหน้าที่พนักงานช่างโทรศัพท์ใช้อักษร "ท.ศ." เจ้าพนักงานที่ทำหน้าที่พนักงานช่างวิทยุใช้อักษร "ว.ท." เจ้าพนักงานที่ทำหน้าที่พนักงานช่างโทรเลขใช้อักษร "ท." ให้ไว้ณ วันที่ ๒๕ มิถุนายน ๒๔๙๓ จอมพล ป.พิบูลสงคราม นายกรัฐมนตรี[รก.๒๔๙๓/๓๘/๗๕๒/๑๑ กรกฎาคม ๒๔๙๓]